钦定古今图书集成/明伦汇编/官常典/第748卷 > 谈王道
## 钦定古今图书集成/明伦汇编/官常典/第748卷 > 谈王道

按《江宁府志》：“王道，字对扬，六合人。崇祯己卯，以岁荐
为新郑训导。时岁大祲，王道为粥糜，偕其长子躬哺
之，存活甚众。辛巳冬，远近城邑俱为贼陷，新郑孤垒
无援，知县刘之晖得痿病，王道协民守城，不避矢石，
环攻不下。贼以五牛拽红毛大炮攻之，城应声碎。王
道犹踞守城东，连被数矢堕城。寇获王道索印，王道”
骂曰：“此朝廷家物，贼欲何为？”贼怒杀之。